वित्त मंत्रालय चुनावी धारक बॉंड योजना 2018 स्टेट बैंक ऑफ इण्डिया (एसबीआई) की अधिकृत शाखाओं में बिक्री भारत सरकार ने दिनांक 2 जनवरी 2018 के गजट अधिसूचना क्रमांक संख्या 29 (ई) के ज़रिये चुनावी बॉंड योजना 2018 को अधिसूचित कर दिया है।योजना के प्रावधानों के अनुसार चुनावी बॉंड ऐसे किसी भी व्यक्ति द्वारा खरीदे जा सकते हैंजो भारत का नागरिक हो अथवा यहां सम्मिलित या स्थापित हो।एक व्यक्ति व्यक्तिगत तौर पर अकेले अथवा अन्य लोगों के साथ मिलकर चुनावी बॉंड को खरीद सकता है।केवल जनप्रतिनिधित्व क़ानून 1951 की धारा 29 ए के अंतर्गत पंजीकृत राजनीतिक दल जिन्होंने पिछले लोकसभा या राज्यविधानसभा चुनाव में डाले गए कुल मतों के 1 प्रतिशत से कम मत न पाएं हों चुनावी बॉंड प्राप्त करने के पात्र होंगे।केवल अधिकृत बैंक में खाते वाला मान्यता प्राप्त राजनीतिक दल बॉंड को भुनाएगा।